stanford-oval/wikipedia huggingface dataset:
Mikko Manner

| Mikko Manner |
| --- | --- |

Henkilötiedot
Syntynyt: 19. heinäkuuta 1974 (ikä 50) Vaasa, Suomi
Kansalaisuus:   Suomi
Jääkiekkoilija
Lempinimi:  Mamba
Pelipaikka:  oikea laitahyökkääjä
Maila:  oikea
Pituus:  177 cm
Paino:  77 kg
Seura
Seura:  Suomen jääkiekkomaajoukkue Hämeenlinnan Pallokerho
Tehtävä:  apuvalmentaja päävalmentaja
Pelaajaura
Pääsarjaura:  2000–2003
Seurat:  Sport (I-/II-div./Mestis) Kalmar HC (Ruotsi II) Vojens IK (Tanska) KoMu HT (II-div./S-S)
Valmennusura
Vuodet:  2003–
Seurat:  Vaasan Sport   Waasa Red Ducks   Kiekko-Laser   Brynäs IF   Kärpät
Mikko Manner (s. 19. heinäkuuta 1974 Vaasa) on suomalainen jääkiekkovalmentaja, joka toimii SM-liigajoukkue Hämeenlinnan Pallokerhon päävalmentajana. Hän toimi SM-liigajoukkue Oulun Kärppien valmennuksessa apuvalmentajana loppukauden ajan (2024) ja sitä ennen kahdeksan vuoden ajan (2013-2021). Mannerilla on pelaajataustaa Suomen ja Ruotsin alemmilta sarjatasoilta sekä myös Tanskan pääsarjasta. Hän oli pelipaikaltaan oikea laitahyökkääjä ja laukoi oikealta.
Pelaajaura

Manner oli Vaasan Sportin kasvatti. Hän pelasi joukkueessa ensimmäiset miesten pelinsä 17-vuotiaana I-divisioonassa kaudella 1991–1992. Sport putosi kuitenkin II-divisioonaan seuraavaksi kaudeksi 1992–1993. Joukkue eteni kauden päätteeksi I-divisioonan karsintoihin, mutta jäi kuitenkin niukasti ilman sarjanousua. Kauden 1993–1994 Manner aloitti Rauman Lukon A-nuorissa, mutta hän palasi kuitenkin kesken kauden Sportiin. Kaudella 1994–1995 joukkue eteni taas I-divisioonan karsintoihin. Sarjanousu tapahtui viimein kauden 1995–1996 päätteeksi, jolloin Manner voitti runkosarjassa Sportin sisäisen piste- ja syöttöpörssin tehoilla 24+42=66.
Ensimmäisellä täydellä I-divisioonakaudellaan 1997–1998 Manner teki 38 runkosarjaottelussa tehot 5+3=8. Kahden Sportissa pelaamansa I-divisioonakauden jälkeen hän jatkoi kaudella 1999–2000 uraansa Ruotsin II-divisioonan Kalmar HC:ssä. Kaudeksi 2000–2001 Manner siirtyi Tanskan pääsarjajoukkue Vojens IK:n riveihin.
Kaudeksi 2001–2002 Manner palasi kasvattajaseuraansa Sportiin pelaamaan Mestistä ja vietti siellä kaksi kautta. Hän on sittemmin pelannut mustasaarelaisessa KoMu HT:ssä II-divisioonaa kausina 2003–2004 ja 2005–2006 sekä Suomi-sarjaa kaudella 2007–2008.
Valmentajaura

Manner siirtyi heti Mestis-uransa lopetettua Sportin apuvalmentajaksi Kenneth Westerbackin johtamaan valmennustiimiin seuraavaksi kaudeksi 2003–2004. Kaudella 2004–2005 hän voitti Juhani Tammisen apuvalmentajana Mestis-hopeaa. Kesken kauden 2005–2006, joulukuussa 2005 Tamminen kuitenkin lähti yllättäen uuden valmentajapestin myötä Sveitsiin ja Manner vahvistettiin Sportin uudeksi päävalmentajaksi muutaman ottelun hänen lähtönsä jälkeen. Manner johdatti joukkueen runkosarjassa toiseksi sekä kauden päätteeksi Mestis-hopeaan. Helmikuussa hän teki Sportin kanssa 1+1-vuotisen jatkosopimuksen.
Kaudella 2006–2007 Manner johdatti Sportin runkosarjan voittoon ja joukkue voitti kauden päätteeksi Mestis-pronssia. Hän jatkoi Sportin peräsimessä myös kaudella 2007–2008, mutta joukkue kuitenkin erotti Mannerin marraskuussa 2007, kun Sport oli sarjataulukossa kahdeksantena. Hänen tilalleen joukkue palkkasi paluumuuttaja Juhani Tammisen. Kaudella 2008–2009 Manner valmensi Sportin C-nuoria ja kaudella 2009–2010 hän toimi KoMu HT:n sarjapaikalle perustetun Suomi-sarjajoukkue Waasa Red Ducksin päävalmentajana.
Huhtikuussa 2010 Manner teki kaksivuotisen päävalmentajasopimuksen Mestiksen nousijajoukkue Kiekko-Laserin kanssa. Ensimmäinen kausi 2010–2011 päättyi runkosarjan seitsemänteen sijaan. Joukkueen toinen Mestis-kausi 2011–2012 päättyi kuitenkin konkurssiin joulukuussa 2011, jolloin Kiekko-Laserin oli jätettävä sarjakausi kesken. Kaudeksi 2012–2013 Manner siirtyi valmentamaan 1+1-vuotisella sopimuksella Vaasan Sportin A-nuoria. Hän valmensi joukkueen historian parhaimmalle sijalle, A-nuorten SM-liigan runkosarjassa kahdeksanneksi.
Kaudeksi 2013–2014 Manner siirtyi SM-liigajoukkue Oulun Kärppien apuvalmentajaksi Lauri Marjamäen johtamaan valmennustiimiin. Marjamäen apuvalmentajana Manner voitti kahdesti SM-kultaa ja kerran CHL-hopeaa.
Manner valittiin Kärppien päävalmentajaksi kaudella 2017–2018 Kai Suikkasen potkujen jälkeen. Mannerin ensimmäinen kausi Kärppien päävalmentajana päättyi runkosarjan ja Suomen mestaruuden voittoon.
Tämän jälkeen hän siirtyi vuonna 2021 SHL-joukkue Brynäsin päävalmentajaksi kaksivuotisella sopimuksella.
Tammikuussa 2024 Kärpät uutisoi että valmentaja Ville Mäntymaa vakiinnuttaa paikkansa Kärppien päävalmentajana ja seura palkkasi vanhan tutun Mannerin seuran apuvalmentajaksi loppukauden sopimuksella.
Syyskuussa 2024 Hämeenlinnan Pallokerho nimesi Mannerin seuran uudeksi  päävalmentajaksi loppukauden sopimuksella korvaten Maso Lehtosen.
Valmentajaura > Valmentajana maajoukkueessa

Mikko Manner jatkoi Lauri Marjamäen valmennustiimissä Marjamäen siirryttyä Suomen maajoukkueen päävalmentajaksi. Manner nimitetiin Marjamäen valmennustiimiin kausiksi 2016-2018. 
Marjamäen kausien jälkeen Manner jatkoi Suomen maajoukkueen apuvalmentajana Leijonakuningas Jukka Jalosen johtamassa tiimissä vuodet 2018-2024. Manner jatkaa myös apuvalmentajana mm. HPK:sta ja Leijonista tutun Antti Pennasen valmennuksessa kaudet 2024-2026.
Manner on saavuttanut maajoukkueen apuvalmentajana kaksi MM-kultaa 2019, 2022, MM-hopeaa 2021, Olympiakultaa 2022.
Göta (Lilla Edet)

| Göta |
| --- | --- |
 Göta
 Koordinaatit: 58°6′20″N, 12°9′00″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Lilla Edetin kunta
Pinta-ala:  
 – Maa:  1,02 km²
Väkiluku:  920
 – Väestötiheys:  902,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Göta on pieni ruotsalainen taajama Lilla Edetin kunnassa Länsi-Götanmaan läänissä. Taajama sijaitsee Götajoen rannalla pari kilometriä kuntakeskuksesta etelään, noin 50 kilometriä Göteborgin pohjoispuolella. Asukasluku vuonna 2010 oli 920. Ennen kuin rautatie vedettiin sinne 1906, paikan nimi oli Haneström.
Väestönkehitys

| Götan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 724 | 724 |
| 1965 | 1965 |    | 816 | 816 |
| 1970 | 1970 |    | 809 | 809 |
| 1975 | 1975 |    | 628 | 628 |
| 1980 | 1980 |    | 916 | 916 |
| 1990 | 1990 |    | 1 104 | 1 104 |
| 1995 | 1995 |    | 977 | 977 |
| 2000 | 2000 |    | 970 | 970 |
| 2005 | 2005 |    | 962 | 962 |
| 2010 | 2010 |    | 920 | 920 |
Lähde: Statistiska centralbyrån (SCB).
Michael Ondaatje

Michael Ondaatje
Philip Michael Ondaatje OC (s. 12. syyskuuta 1943, Colombo, Sri Lanka) on kanadalainen kirjailija ja runoilija. Hänen Booker-palkinnon saaneesta romaanistaan Englantilainen potilas Anthony Minghella ohjasi Oscar-palkitun samannimisen elokuvan.
Ondaatje syntyi perheeseen, jossa on alankomaalais-, tamili-, singaleesi- ja portugalilaisjuuria. Hän muutti äitinsä kanssa Englantiin vuonna 1954. Vuonna 1962 hän muutti Kanadaan.
Vaikka Ondaatje tunnetaan parhaiten romaaneistaan, hänen tuotantoonsa kuuluu myös muistelma hänen lapsuudestaan Sri Lankassa, kolmetoista runokirjaa ja kolme elokuvaa. Hän on saanut Kenraalikuvernöörin kirjallisuuspalkinnon kahdesta runokirjastaan. 1960-luvulta lähtien hän on myös toiminut torontolaisen Coach House Books -kirjakustantajan runotoimittajana.
Ondaatjen teoksia ovat muun muassa aiemmin suomennetut Leijonan puvussa (In the Skin of a Lion, 1987), Englantilainen potilas (The English Patient, 1992) ja Anilin varjo (Anil's Ghost, 2000). Divisadero ilmestyi suomeksi 2008.
Ondaatje kuuluu kahdesti vuodessa ilmestyvän kanadalaisen kirjallisuuslehden Brickin toimituskuntaan ja toimii Kanadan Pen-klubissa. Hän on Royal Society of Literaturen jäsen. Hän on naimisissa dekkarikirjailija Linda Spaldingin kanssa.
Teokset

Leijonan puvussa (In the Skin of a Lion, 1987)
Englantilainen potilas (The English Patient, 1992)
Anilin varjo (Anil's Ghost, 2000)
Divisadero, suom. Juhani Lindholm, 2008, Otava
Palkinnot ja tunnustukset

Kenraalikuvernöörin palkinto 1992, 2001 ja 2007
Toronton kaupungin kirjallisuuspalkinto 1988
Order of Canada (OC) 1988
American Academy of Arts and Lettersin ulkomainen kunniajäsen 1990
Mochdre & Pabon rautatieasema

Mochdre & Pabon rautatieasema oli rautatieasema Mochdren kylässä nykyisen Conwyn county borough’n alueella, Walesissa. Se sijaitsi North Wales Coast Linen varrella.
Historia

Mochdre & Pabon aseman avasi London and North Western Railway 1. huhtikuuta 1889. Aseman kohdalla linjalla oli neljät raiteet, mutta asemalle tuli vain kaksi puista laituria ja yksinkertaiset odotustilat. Asema sijaitsi varsin eristyksissä, eivätkä sen käyttäjämäärät koskaan olleet kovin korkeat. Se suljettiin säästökeinona ensimmäisen maailmansodan ajaksi 1. tammikuuta 1917 ja avattiin taas uudelleen 5. toukokuuta 1919. Kovin kauan se ei kuitenkaan enää auki pysynyt, vaan suljettiin pysyvästi 5. tammikuuta 1931.
North Wales Coast Linen reittiä muutettiin vuosina 1982–1983 A55-tien rakennustöiden yhteydessä. Mochdre & Pabon aseman entinen paikka jäi tielinjauksen alle, eikä asemasta siten ole enää mitään jäljellä.
Minardi PS02
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Runko | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | PS02 | Asiatech AT02 V10 | M |  | AUS | MAL | BRA | SMR | ESP | AUT | MON | CAN | EUR | GBR | FRA | GER | HUN | BEL | ITA | USA | JPN | 2 | 9. |
| 2002 | PS02 | Asiatech AT02 V10 | M |   Yoong | 7 | Kesk. | 13 | DNQ | DNS | Kesk. | Kesk. | 14 | Kesk. | DNQ | 10 | DNQ |  |  | 13 | Kesk. | Kesk. | 2 | 9. |
| 2002 | PS02 | Asiatech AT02 V10 | M |   Davidson |  |  |  |  |  |  |  |  |  |  |  |  | Kesk. | Kesk. |  |  |  | 2 | 9. |
| 2002 | PS02 | Asiatech AT02 V10 | M |   Webber | 5 | Kesk. | 11 | 11 | DNS | 12 | 11 | 11 | 15 | Kesk. | 8 | Kesk. | 16 | Kesk. | Kesk. | Kesk. | 10 | 2 | 9. |
Aiheesta muualla

Minardi PS02 - The Formula One DataBase
Minardi PS02 - ChicaneF1
Minardi PS02 - F1Olivier (Arkistoitu – Internet Archive)
| --- | --- |
 Minardi:  
 Formula 1 -autot: M185 | M185B | M186 | M187 | M188 | M188B | M189 | M190 | M191 | M192 | M193 | M193B | M194 | M195 | M195B | M197 | M198 | M01 | M02 | PS01 | PS02 | PS03 | PS04B | PS05:  
Autot, jotka kilpailivat Formula 1 -kaudella 2002
Ferrari F2001B
F2002
McLaren MP4-17
Williams FW24
Sauber C21
Jordan EJ12
BAR 004
Renault R202
Jaguar R3
Arrows A23
Minardi PS02
Toyota TF102
Mesan steela

Mesan steela Louvrella.
Mesan steela on piirtokirjoitusta sisältävä steela, joka löydettiin Dhibanista Jordaniasta 1860-luvulla. Moabilaista tekstiä sisältävä mustasta basalttikivestä tehty steela on ajoitettu 800-luvun lopulle eaa. Teksti on Moabin kuningas Mesan muistokirjoitus ja siinä kuvaillaan Moabin ja Israelin välisiä sotatoimia ja valtasuhteita, sekä Mesan saavutuksia ja tekoja. Nykyisin steela on Louvrella Ranskan Pariisissa.
Piirteet

Mesan steela on muinaisen Moabin alueelta löytynyt rautakautinen piirtokirjoitus, joka voidaan ajoittaa 800-luvulle eaa. Tässä Moabin kuninkaan Mesan muistokirjoituksessa kuvataan Moabin ja Israelin välisiä sotatoimia ja valtasuhteita sekä kerrotaan Mesan saavutuksista ja teoista. Mesasta kerrotaan myös Heprealaisessa Raamatussa (2. Kun. 3). Sekä Mesan steelassa että Kuninkaiden kirjoissa kuvataan Moabin ja Israelin välistä sotaa, mutta yksityiskohdissa ja sodankäynnin lopputuloksessa on kahden kertomuksen välillä eroja. Kummankin tekstilähteen perusteella Israel hallitsi Moabin aluetta kuningas Omrin aikana, kunnes Moab onnistui irrottautumaan Israelin hallinnasta jossain vaiheessa Omrin kuoleman jälkeen.
Steelan löytövuotena pidetään vuotta 1868, jolloin paikalliset asukkaat näyttivät steelan saksalaiselle lähetystyöntekijä Frederik A. Kleinille Jordanian Dhibanissa (muinainen Dibon). Klein kopioi tekstistä yksittäisiä sanoja ja vei ne asiantuntijoiden nähtäväksi. Piirtokirjoitus herätti kiinnostusta, ja seuraavana vuonna ranskalainen Charles S. Clermont-Ganneau lähetti seurueen valmistamaan jäljennöksen koko tekstistä. Paikalla syttyi kuitenkin taistelu. Seurue joutui pakenemaan, jolloin keskeneräinen jäljennös repeytyi seitsemään osaan. Useat eurooppalaiset halusivat steelan itselleen, ja erinäisten neuvottelujen jälkeen beduiiniheimon päällikkö oli valmis myymään sen saksalaisille. Sillä välin kun kiven myymiseen ja kuljettamiseen liittyviä lupa-asioita selvitettiin, paikalliset asukkaat rikkoivat steelan ja jakoivat palaset keskenään. Clermont-Ganneau sekä britti Charles Warren yrittivät arabiystäviensä avulla kerätä steelan fragmentit takaisin yhteen. He onnistuivat hankkimaan yhteensä 57 palasta, mikä kattoi noin kaksi kolmannesta alkuperäisestä steelasta. Repeytyneen jäljennöksen avulla Clermont-Ganneau liitti palat yhteen ja täydensi kadonneita tekstiosia. Nykyisin Mesan steela on Louvren kokoelmissa Pariisissa.
Mustasta basalttikivestä valmistettu steela on noin metrin korkea, 60 cm leveä ja 60 cm syvä. Yläreuna on hiottu pyöreäksi ja tekstipintaa reunustaa koholla oleva kehys. Alkuperäistä ja jäljennöksen avulla rekonstruoitua tekstiä on säilynyt 34 riviä. Kiven alareuna ja oikea alakulma ovat tuhoutuneet. Viimeiset rivit ovat osittain tuhoutuneet, mutta muuten säilyneestä tekstiosasta puuttuu vain yksittäisiä kirjaimia. Tekstin sisällön sekä paleografian perusteella steelan kirjoitusajankohdaksi on arvioitu 800-luvun eaa. jälkipuoliskoa. Kieli on hepreaa lähellä olevaa moabia. Kirjainmerkit ovat samanlaisia kuin hepreakielisissä piirtokirjoituksissa.
Teksti > Huomioita

Kemos[jatin] nimen loppu on täydennetty Kerakin piirtokirjoituksen perusteella. Sana hšlkn on korjattu tekstiyhteyden perusteella paremmin ymmärrettävään muotoon hmlkn ”kuninkailta”. ”Ylenkatsoa” on hifʿil-muoto verbistä r’h (katsoa, nähdä). Joissain käännöksissä kohdan on tulkittu tarkoittavan vihollisten voittamista. ”Hän asui siellä omana aikanaan” viittaa edellisellä rivillä mainittuun Omriin. Virkkeen loppuosa ”ja puolet poikiensa ajasta” ilmeisesti tarkoittaa, että Israel jatkoi alueen hallintaa myös Omrin kuoleman jälkeen. Joissain käännöksissä virkkeen loppuosa on ymmärretty merkityksessä ” … hänen poikansa puolet minun (Mesan) ajastani”. Sana ”palautti” on verbijuuresta šwb, mutta verbijuuri voi olla tässä myös jšb merkityksessä ”asui”. ”Uhriksi” käännetyn sanan rjt merkitys on epävarma, mutta se on käännetty tässä uhriksi lauseyhteyden perusteella. ”Polttouhrialttarin paistoastia” on ’r’l dwdh, jonka merkitys on epävarma. Sana ’r’l on ymmärretty yleensä jonkinlaiseksi tulisijaksi, mutta dwdh sana on tulkittu myös esimerkiksi jumalan nimeksi tai Jahven epiteetiksi. Kontekstin perusteella sanan voi kuitenkin tulkita viittaavan johonkin kultilliseen esineeseen. ”Hauronenissa” eli ḥwrnn on mahdollisesti sama kuin Raamatun Horonaim ḥwrnjm.
Teksti > Tekstin kulku

Tekstin alussa  Mesa esittelee itsensä, isänsä sekä asemansa Moabin kuninkaana. Steela on ilmeisesti sijainnut kukkulapyhäkössä, jonka Mesa kertoo rakentaneensa jumalalleen Kemosille. Tämän jälkeen Mesa kertoo sotatoimistaan. Kuvauksen perusteella Israelin kuningas Omri oli vallannut alueita Moabista Mesan edeltäjän aikana, mutta Mesan onnistui valtaamaan Israelille menetetyt alueet takaisin. Myös Heprealaisen Raamatun kertomuksen perusteella Moab oli Israelin hallinnassa kuningas Omrin aikana, ja vasta Omrin pojan Ahabin kuoleman jälkeen Moab kapinoi ja jätti veronsa maksamatta Israelille (2. Kun. 3:5). Israel hyökkäsi Moabiin Omrin pojanpojan Joramin hallintakaudella (3:6). Kertomuksen mukaan Juuda ja Edom lähtivät Israelin mukana sotaan (3:7–9), jonka seurauksena Israel kukisti moabilaiset (3:21–26). Tekstissä mainitaan vielä yksityiskohta, että viimeisenä keinonaan Moabin kuningas uhrasi esikoispoikansa, jonka jälkeen israelilaiset pakenivat kauhuissaan ja palasivat maahansa (3:27). Mesan steela kuvaa tapahtumat toisin. Sen mukaan moabilaiset hyökkäsivät israelilaisia vastaan kaupungeissa, jotka Israel oli vallannut Moabissa. Steelassa ei mainita nimeltä Israelin kuningasta, jonka aikana tämä tapahtui. Tässä kuvauksessa Mesa on kuitenkin se, joka lyö israelilaiset, tappaa heitä ja teettää heillä rakennustöitään. Mielenkiintoisessa yksityiskohdassa Mesa kertoo Nebon kaupungin valtaamisesta. Kuvauksen perusteella Mesa ottaa vallatusta kaupungista Jahven kulttiesineet ja vie ne Kemos-jumalan eteen. Molempien kertomusten perusteella Israel ja Moab siis kävivät sotaa, mutta kertomukset poikkeavat siinä, kumpi oli sodassa aloitteellinen ja voitokas.
Sotatoimien kuvailun jälkeen alkaa kuvaus sodanjälkeisestä jälleenrakentamisesta. Varsinkin alkukielisestä tekstistä voi huomata, että kirjoituksen tyyli muuttuu. Sotakuvauksissa korostetaan Kemos-jumalan roolia – Moabin tappiot johtuivat Kemosin vihastumisesta ja Mesan menestys oli Kemosin ansiota. Nyt Mesa korostaa omia saavutuksiaan. Aiemmin tekstissä käytetään persoonamuotoisia verbejä ilman subjektia, mutta nyt kertoja toistaa jatkuvasti minä-pronominia. Myös verbimuotojen käyttö muuttuu. Tekstissä aiemmin esiintyvien imperfekti-muotojen sijaan kirjoittaja alkaa käyttää perfekti-muotoja ja nominaalilauseita. Teksti muuttuu lopulta katkonaiseksi, sillä steelan alaosa on tuhoutunut. Se on kuitenkin huomionarvoinen. Osa tutkijoista täydentää rivin 31 loppuun sanat bt dwd ”Daavidin huone”. Tämän tulkinnan mukaan tekstissä kerrotaan, että Daavidin huone asui Hauronenissa. Tulkinta on kuitenkin epävarma. Vain osa kirjaimista on säilynyt. Sisällön ja kontekstin perusteella on mahdollista, että kohdassa mainitaan Daavidin huone, mutta kontekstin perusteella ei voi päätellä, että tämä olisi ainoa mahdollinen täydennös- tai tulkintavaihtoehto.
Mingus Ah Um

| Mingus Ah Um Charles Mingus |
| --- | --- | --- |

Studioalbumin tiedot
 Julkaistu: 14. syyskuuta 1959
 Tuottaja(t): Teo Macero
 Tyylilaji: post-bop   hard-bop
 Kesto: 45.56
 Levy-yhtiö: Columbia Records
Charles Mingus muut studioalbumit
| A Modern Jazz Symposium of Music and Poetry 1957 | Mingus Ah Um 1959 | Mingus Dynasty 1959 |
Mingus Ah Um on yhdysvaltalaisen jazzmuusikko Charles Mingusin studioalbumi, joka julkaistiin vuonna 1959. Albumi kasvatti runsaasti Mingusin suosiota jazz-piireissä, ja se on myös Mingusin kaupallisesti parhaiten menestynyt albumi.
Vuonna 2003 albumi valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.
Sisältö

Better Git It in Your Soul – 7.23
Goodbye Pork Pie Hat – 5.44
Boogie Stop Shuffle – 5.02
Self-Portrait in Three Colors – 3.10
Open Letter to Duke – 5.51
Bird Calls – 6.12
Fables of Faubus – 8.13
Pussy Cat Dues – 9.14
Jelly Roll – 6.17
Sisältö > Bonuskappaleet (v. 1959 jälkeisissä painoksissa)

Pedal Point Blues – 6.30
GG Train – 4.39
Girl of My Dreams – 4.08
Kokoonpano

John Handy – alttosaksofoni kappaleissa 6-7, 9, 10-12, klarinetti kappaleessa 8, tenorisaksofoni kappaleissa 1-2
Booker Ervin – tenorisaksofoni
Shafi Hadi – tenorisaksofoni kappaleissa 2-4, 7-8, 10, alttosaksofoni kappaleissa 1, 5-6, 9, 12
Willie Dennis – pasuuna kappaleissa 1, 7-10
Horacle Parlan – piano
Charles Mingus – kontrabasso,piano kappaleessa 10 Parlanin kanssa.
Dannie Richmond – rummut
Michael Ojo (koripalloilija, 1993)

| Michael Ojo |
| --- | --- |
 Ojo vuonna 2019.
Henkilötiedot
Koko nimi:  Michael Olalekan Ojo
Syntynyt: 5. tammikuuta 1993 Lagos, Nigeria
Kuollut: 7. elokuuta 2020 (27 vuotta) Belgrad, Serbia
Kansalaisuus:   Nigeria
Koripalloilija
Pelipaikka:  Sentteri
Pituus:  216 cm
Paino:  138 kg
Pelaajaura
Yliopistojoukkueet
2012–2017:  Floridan osavaltionyliopisto
Seurajoukkueet
2017–2018 2018–2020:  KK FMP KK Crvena zvezda
Michael Olalekan Ojo (5. tammikuuta 1993 Lagos – 7. elokuuta 2020 Belgrad, Serbia) oli nigerialainen koripalloilija. Hän voitti vuonna 2019 serbialaisessa KK Crvena zvezdassa Adrianmeren liigan ja Serbian mestaruudet.
Elämä ja urheilu-ura

Jalkapalloa aikaisemmin pelannut Ojo osallistui vuonna 2010 Giants of Africa -leirille, jossa hän herätti NBA-seurajohtaja Masai Ujirin huomion. Ojo muutti Yhdysvaltoihin, opiskeli Tennessee Templen high schoolissa ja pelasi vuosina 2012–2017 Floridan osavaltionyliopiston joukkueessa pienessä roolissa. Kauden 2015–2016 hän oli pelaamatta loukkaantumisen vuoksi.
Yliopiston jälkeen Ojo siirtyi ammattilaiseksi Eurooppaan. Hän edusti serbialaista KK FMP:tä kauden 2017–2018, ja kaksi seuraavaa kautta hän pelasi niin ikään serbialaisessa KK Crvena zvezdassa pelaten myös kansainvälisiä seurajoukkuekilpailuja. Ojo voitti Crvena zvezdassa vuonna 2019 Adrianmeren liigan mestaruuden ja Serbian mestaruuden.
Vuonna 2017 Nike käytti 15 000 dollaria koneeseen, jolla pystyttiin valmistamaan erityisesti Ojon jalkaan sopivia kenkiä. Ojo kuoli Belgradissa 27-vuotiaana 7. elokuuta 2020. Hän sai sydäninfarktin kesken harjoituksen ja kuoli sairaalassa samana päivänä.
Aiheesta muualla

Kuvia tai muita tiedostoja aiheesta Michael Ojo (koripalloilija, 1993) Wikimedia Commonsissa
Profiili RealGM (englanniksi)
Michael Ojo Basketball Player Profile eurobasket.com (englanniksi)
Minardi PS03
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Minardi | Ford Cosworth CR-3 3.0 V10 | B |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN | 0 | 10. |
| 2003 | Minardi | Ford Cosworth CR-3 3.0 V10 | B |  Justin Wilson | Kesk. | Kesk. | Kesk. | Kesk. | 11 | 13 | Kesk. | Kesk. | 13 | 14 | 16 |  |  |  |  |  | 0 | 10. |
| 2003 | Minardi | Ford Cosworth CR-3 3.0 V10 | B |  Nicolas Kiesa |  |  |  |  |  |  |  |  |  |  |  | 12 | 13 | 12 | 11 | 16 | 0 | 10. |
| 2003 | Minardi | Ford Cosworth CR-3 3.0 V10 | B |  Jos Verstappen | 11 | 13 | Kesk. | Kesk. | 12 | Kesk. | Kesk. | 9 | 14 | 16 | 15 | Kesk. | 12 | Kesk. | 11 | 15 | 0 | 10. |
| 2003 | Minardi | Ford Cosworth CR-3 3.0 V10 | B |  Gianmaria Bruni |  |  |  |  |  |  |  |  |  |  |  | TD | TD | TD | TD | TD | 0 | 10. |
| 2003 | Minardi | Ford Cosworth CR-3 3.0 V10 | B |  Matteo Bobbi |  |  |  | TD |  |  |  |  |  |  |  |  |  |  |  |  | 0 | 10. |
Aiheesta muualla

Minardi PS03 - F1Geschiedenis
Minardi PS03 - F1Olivier (Arkistoitu – Internet Archive)
Minardi PS03 - ChicaneF1
Minardi PS03 - The Formula One DataBase
| --- | --- |
 Minardi:  
 Formula 1 -autot: M185 | M185B | M186 | M187 | M188 | M188B | M189 | M190 | M191 | M192 | M193 | M193B | M194 | M195 | M195B | M197 | M198 | M01 | M02 | PS01 | PS02 | PS03 | PS04B | PS05:  
Autot, jotka kilpailivat Formula 1 -kaudella 2003
Ferrari F2002B
F2003-GA
Williams FW25
McLaren MP4-17D
Renault R23/R23B
Sauber C22
Jordan EJ13
Jaguar R4
BAR 005
Minardi PS03
Toyota TF103
Geraldine Somerville

| Geraldine Somerville> Henkilötiedot |
| --- | --- |
Koko nimi:  Geraldine Margaret Agnew-Somerville
Syntynyt: 19. toukokuuta 1967 (ikä 57) County Meath, Irlanti
Puoliso:  Bill Osbourne-Young
Näyttelijä
Merkittävät roolit:  Lily Potter  Harry Potter
Aiheesta muualla
IMDb 
Elonet
Geraldine Margaret Agnew-Somerville  (s. 19. toukokuuta 1967 County Meath, Irlanti) on irlantilaissyntyinen brittiläinen näyttelijä.
Hän on näytellyt Harry Potterin äitiä, Lily Potteria, Harry Potter -elokuvissa. Tunnetuimman roolinsa hän teki tv-sarjassa Fitz ratkaisee (Cracker, 1993–1996), jossa hän esitti rikospoliisi Jane Penhaligonia. Tv-sarjassa Aristokraatit (Aristocrats, 1999) Somerville esitti aatelisnaista Lady Emily Lennoxia. Vuonna 2013 hän näytteli elokuvassa Grace of Monaco.